Im gliiche Johr het er d Witwe Barbara Ortenberg, d Dochter vom Basler Rotsherr Leonhard Ortenberg ghürotet. Mä weiss ass si  drei Buebe gha hai, dr Bruno (1485-1519), Basilius (1488-1535) und dr Bonifacius und zwei Maitli. Ihre Lehrer isch dr Johann Conon vo Nürmbärg gsi. D Familie het in Glaibasel in dr Rhiigass gwohnt. Si hai no es zweits Huus, s "Huus zum Sässel" im Dotegässli gha, wo schböter d Wärkschdatt vom Nicolaus Episcopius worden isch.[3] Dr Johannes Amerbach isch am 25. Dezember 1514 gschdorbe und isch, wie au si ganzi Familie, bi de Basler Kartüüser begrabe worde.